Xiaomi mizează pe o nouă tehnologie: încărcătorul wireless fără pad.
Xiaomi a prezentat o nouă tehnologie pentru încărcarea wireless adevărată. Pe viitor, tehnologia va fi compatibilă cu ceasurile inteligente şi smart band-urile. În ultimul trimestru Xiaomi a fost al treilea producător din lume după Apple şi Samsung.
Știi momentele acelea în care ai nevoie de telefon și fix atunci se descarcă? Apoi ești obligat să stai legat de o priză sau să cari mereu după tine o baterie externă. Cum ar fi să… nu mai fie nevoie?În duelul cu Samsung și Apple, Xiaomi mizează pe o nouă tehnologie:primul încărcător wireless în adevăratul sens al cuvântului. Le permite utilizatorilor să își încarce telefonul de oriunde ar fi în cameră. Fără să fie nevoie de cablu de încărcare sau un pad pe care să așezi smartphone-ul. Dispozitivul de încărcare detectează locația exactă a smartphone-ului cu ajutorul antenelor de interferență cu cinci faze. Și Motorola testează o funcție similară. Specialiștii atrag, însă, atenția asupra unui lucru.Arun Maini, tech youtuber: "Metoda prin care funcționează această tehnologie elimină complet posibilitatea ca: a) Să funcționeze cu actualul tău telefon. Și probabil b) Să funcționeze cu orice alt telefon care nu este de la Xiaomi".